Nassuo a Udin, a 8 ani el se ga trasferio in Cargna dopo che el gera mancà so pare; sto parcorso al raverso el ga fà in maniera che Aldo Rossi el fusse massa furlan par essar calcolà cofà vero Cargnelo dai Cargnei e po tanto che un che de massa tempo el gera stà in Cargna par essar considarà Furlan dai Furlani. Questo el ga permetuo de ver na vela particolar par descrivar inte le so canzon, vizi e virtù dei Furlan e de la Furlanetà in zeneral. El ga fà par tanti ani atività inte el mondo del spetacolo cofà Diretor Artistego de mitente radiofoneghe locai col pseudonemo de "Aldo Giorgi" e dal 1986 al 1996 ator pa' le sagre e feste in piazza cofà leader del grupo musical "I Salvadis" e co lori el publica 2 audiocassete co le so canzon. A caval dei ani 2000 el ga tentà el salto grando inte la musica Dance internazional publicando 2 dischi co na eticheta de Joe T. Vannelli. Inte el 2004 la decision de tacar zó i so tochi in furlan scriti dopo ver serà el grupo "I Salvadis" e tacar su co la publicazion de albi solisti.